Alexander Kwamina Afenyo-Markin

**Alexander Kwamina Afenyo-Markin** (27 sigsaa 1978) anɛ Wadmaani bɛ Ghana wadmaanib yir la tis Effutu constituency bɛ Central Region sʋʋlʋm. O da paas laasʋg kanɛ gɔsid fuud dim yɛla la (Defense and Interior Committee) Ghana Wadmaanib yin la. Nannanna, onɛ an Wadmaanib banɛ gat la kpɛɛm nyaadɔl (Deputy Majority Leader) Ghana  Wadmaanib yin la.

## On siiŋ siem nɛ o sakur yɛla
O da zamis wada yɛla lɔyanam (tʋʋma) University of Buckingham, (LLB/mgt, yʋma tusa ayi nɛ atan' keŋ  paae yʋma tusa ayi nɛ ayuobʋ (2003–2006), Ghana School of Law la ni ka o da die Barrister at Law kasɛtta gbaʋŋ yʋma tusa ayi' nɛ ayɔpɔi paae yʋma tusa ayi' nɛ awai (2007-2009), ka die M.A in international politics nɛ security studies University of Bradford yʋma tusa ayi' nɛ awai paae yʋma tusa ayi' nɛ piiga (2009-2010).

## Tʋʋma
Yʋma tusir nɛ kɔbiswai nɛ piswai nɛ awai (1999) nɛ yʋma tusa ayi' nɛ atan' (2003) sʋʋgʋn, Effutu wadmaan la da anɛ Principal Postal Officer tis Ghana Post Company Limited. Yaasa, o da lɛn tʋm Excel Courier Ghana Limited aan ba Director yʋma tusa ayi' nɛ anaasi (2004) ti paae yʋma tusa ayi' nɛ pii nɛ yinne (2011) ka lɛn an Associate bɛɛ Dehenya Chambers yʋma tusa ayi' nɛ piiga (2010) ti paae yʋma tusa ayi' nɛ pii nɛ ayuobʋ (2016) la ni.

## Pɔlitis Nwɛ'ɛb
Yʋma tusa ayi' nɛ pii nɛ ayi' (2012) la nii, Afenyo-Markin da zien Wabʋg Naadɔɔg NPP la zug nyi'a nɛ Maasim tiig (NDC) nid la, Mike Allen Hammah ka di.

O da an kʋkdaani tis Ghana Water Company Ltd (GWCL) yʋma tusa ayi' nɛ pii nɛ ayɔpɔi (2017) la ni. Ba da zɛrigi o ye o paas banɛ bɔɔd ye ba kʋ GWCL nɛ ligidi sieba, ka ba da mɔr o keŋ kɔɔtʋ. O paas laasʋg kanɛ gɔsid fuud dim la (Defense and the Interior Finance Committee) Ghana Wadmaanib yin la.

Yʋma tusa ayi nɛ pisi nɛ yinne la ni (2021), Afenyo-Markinnɛ nimbama; Abdul-Aziz Ayaba Musah, Johnson Kwaku Adu, Laadi Ayii Ayamba nɛ Emmanuel Kwasi Bedzrah da paam suori paas Extraordinary Session yʋma tusa ayi' nɛ pisi nɛ yinne (2021) ECOWAS Wadmaanib dinɛ da naam Freetown bɛ Sierra Leone la.

## Tʋʋmtitada banɛ ka o tʋm
Paan yinne, kɔmputa yinne

Paan yinne kɔmputa yinne la da zuŋnɛ yʋma tusa ayi' nɛ pii nɛ anii Nwadis piiga la dabpiinɛ atan' la daar (13 October 2018), o da tis paanib banɛ bɛ Effutuman kɔmputanam kɔbiga (100 laptops) Ebenezer Methodist Church bɛ Winneba la.

Yʋma tusa ayi' nɛ pisi nɛ yinne yʋʋm paal Nwadig la (January, 2021), paanib banɛ an saam pisnaasi (40 newly posted teachers) da die kɔmputanam la (laptops) ye di sʋŋ paalʋg nɛ zamisʋg. Gbanar kaŋa yɛlaa, o tis paanib banɛ bɛ gɔmena nɛ asʋoe-m-mɛŋ sakuya banɛ bɛ o sʋʋlimin la kɔmputanam tusir yinne (1000 laptops)

**The Effutu Dream**

The Effutu Dream da pinilnɛ yʋma tusa ayi' nɛ pisi Nwadisa ayi' la ni (February 2020) ye di sʋŋ ka Effutuman buudi malima dinɛ na kɛ ka puasada nɛ dasam na mii ba buudi malima ka mi ban yi zinisia na. Di mɛ lɛn anɛ ye di sʋŋ ka sʋʋlim la keŋ tuon. Di da anɛ ye di tiak Effutu Constituency ka saam nɛ kpikpinnib kena.

Nɛ zug da kɛya ka ba buol laasʋg ka sigi di ye "Actualizing the Effutu Dream; the role of Effutu youth".

**Gbana buoris piinɛ anaasi tʋʋma**

On da bɔɔd ye o sʋŋ gbaʋŋ zamisʋgʋ o sʋʋlim la, o da mɛ gbana buoris (14 libraries) ye di sʋŋ ka biis gbane kariŋ nuusi ayi. O nyaŋi mɛ gbana buoris (14 libraries)

**Royal Palm Tree Project**

Yʋʋm tusa ayi nɛ pisi Nwadisa atan daba ayɔpɔi (7 March 2020), Afenyo-Markin da sɛ abɛ tiis (Royal Palm trees) Winneba tempʋʋgin.

## Mɛŋ bɛlim
Afenyo-Markin mɔr pʋa, Dianne Markin ka ba mɔr biis. O nwɛɛd tennis nɛ golf. O paasnɛ laaskanɛ yʋʋri an Freemason.

## Gbanvɛɛnsa